Downloaded from YTS.MX
ΤΑ ΑΡΧΕΙΑΚΑ ΠΛΑΝΑ ΣΤΗΝ ΤΑΙΝΙΑ ΕΧΟΥΝ ΑΠΟΚΑΤΑΣΤΑΘΕΙ ΚΑΙ ΧΡΩΜΑΤΙΣΤΕΙ
Official YIFY movies site: YTS.MX
ΠΛΑΝΑ ΟΡΙΣΜΕΝΩΝ ΓΕΓΟΝΟΤΩΝ ΕΧΟΥΝ ΣΥΝΔΥΑΣΤΕΙ ΓΙΑ ΜΙΑ ΠΙΟ ΣΥΝΑΡΠΑΣΤΙΚΗ ΕΜΠΕΙΡΙΑ
ΣΕΠΤΕΜΒΡΙΟΣ 1940
Η ΝΑΖΙΣΤΙΚΗ ΓΕΡΜΑΝΙΑ ΞΕΚΙΝΑ ΕΝΑΝ ΕΚΤΕΝΗ ΒΟΜΒΑΡΔΙΣΜΟ ΤΗΣ ΒΡΕΤΑΝΙΑΣ
Η Αγγλία είναι το τελευταίο νησί που απομένει στην Ευρώπη.
Ό,τι κι αν γίνει, η Αγγλία θα καταρρεύσει!
ΤΟ ΜΠΛΙΤΣ ΔΙΗΡΚΕΣΕ 8 ΜΗΝΕΣ
ΑΥΤΗ ΕΙΝΑΙ Η ΙΣΤΟΡΙΑ ΤΟΥ ΠΩΣ ΑΝΤΑΠΟΚΡΙΘΗΚΑΝ ΟΙ ΒΡΕΤΑΝΟΙ
Ήταν σοκαριστική η ξαφνική συνειδητοποίηση ότι ο εχθρός είναι τόσο κοντά.
Ότι κάποιος προσπαθούσε να μας καταστρέψει.
Κρυφτήκαμε κάτω από τις σκάλες.
Σκέφτηκα "Θα με κάψουν ζωντανή!"
Ήταν σημαντικό να ζούμε,
γιατί δεν ξέραμε για πόσο ακόμα θα ήταν δυνατό.
Κάθε στιγμή που ήμασταν μαζί ήταν πολύτιμη.
Ίσως η τελική εξόντωση μιας απειλητικής κυριαρχίας
θα ανοίξει τον δρόμο για μια ευρύτερη αλληλεγγύη
απ' όσο θα σχεδιάζαμε ποτέ,
αν δεν είχαμε περάσει μαζί μέσα από τη φωτιά.
Η ΜΕΓΑΛΗ ΒΡΕΤΑΝΙΑ ΚΑΙ ΤΟ ΜΠΛΙΤΣ
ΕΣΣΕΞ, ΑΓΓΛΙΑ
Αν συντονιστήκατε τώρα, η Μεγάλη Βρετανία βρίσκεται σε πόλεμο με τη Γερμανία.
Οι Γερμανοί κατέλαβαν το Παρίσι αμαχητί σήμερα το πρωί
και λένε ότι η καταδίωξη του εχθρού μέχρι τελικής καταστροφής έχει αρχίσει.
ΒΑΣΙΛΙΚΗ ΠΟΛΕΜΙΚΗ ΑΕΡΟΠΟΡΙΑ ΚΕΝΤΡΟ ΕΛΕΓΧΟΥ
Οι πιο κρίσιμες μέρες της ιστορίας μόλις άρχισαν.
Αν η Μεγάλη Βρετανία κατακτηθεί,
ο Χίτλερ θα ξέρει ότι έχει ολόκληρη την ήπειρο στο τσεπάκι.
Ένα, δύο, τρία, κάτω.
Ένα, δύο, τρία, βλέμμα δεξιά.
ΙΝΤΙΘ ΧΙΠ ΧΑΡΤΟΓΡΑΦΟΣ, ΡΑΦ ΝΤΕΜΠΝΤΕΝ, 21 ΕΤΩΝ
Δεν ξέραμε τι θα επιτρεπόταν να κάνουν τα κορίτσια,
αλλά ήταν συναρπαστικό.
Βλέπεις, ήμασταν όλες δεκαοχτώ, δεκαεννιά, είκοσι χρονών.
Δεν μπορώ να το εξηγήσω.
Ήταν κάτι εντελώς διαφορετικό
από οτιδήποτε είχαμε κάνει ποτέ.
Ήταν πολύ αγχωτικό να συμμετέχεις στη χαρτογράφηση,
γιατί ήξερες τι ακριβώς συνέβαινε.
Σήμερα όλος ο κόσμος είναι στραμμένος στην Αγγλία και τον λαό της.
Εχθρικά αεροσκάφη στα νοτιοανατολικά.
Στο Σούγκαρ ένα-πέντε, στα μηδέν πόδια.
Στους άνδρες της Βασιλικής Αεροπορίας στους οποίους ανατέθηκε η ευθύνη
να υπερασπιστούν ένα μικρό νησιωτικό βασίλειο από τη ναζιστική Γερμανία.
Πλησιάζει. Το νιώθω.
Τα μάτια σας ανοιχτά.
Σε απορροφούσε, βλέπεις,
κι όλο έλεγες "Έλα, πέτυχέ το!"
Εμπρός.
Ήταν μια ζωντανή μάχη για σένα.
Ρίξτε τον. Ναι, τον πετύχατε, παιδιά.
Διάνα. Πολύ καλή δουλειά.
Αυτό δημιουργούσε την οικειότητα μεταξύ των κοριτσιών και των αγοριών.
Ήταν τόσο όμορφοι, όλοι τους.
Ξεφύτρωναν ειδύλλια παντού τριγύρω,
αλλά δεν περίμενα όντως να γνωρίσω κάποιον κύριο Γόη.
Αν το νησιωτικό μας φρούριο αντέξει,
ίσως έτσι αναχαιτίσουμε το σχέδιο κατάκτησης του Χίτλερ.
Ο Χίτλερ βιάζεται. Αναμένεται εισβολή.
ΒΕΡΟΛΙΝΟ, ΓΕΡΜΑΝΙΑ
Αν η Βρετανική Πολεμική Αεροπορία
ρίξει δύο, τρεις, τέσσερις χιλιάδες κιλά βόμβες...
ΦΩΝΗ ΤΟΥ ΑΔΟΛΦΟΥ ΧΙΤΛΕΡ
...εμείς θα ρίξουμε 150.000, 180.000, 230.000
ή 300.000 κιλά βόμβες σε μια νύχτα.
Θα εξαλείψουμε τις πόλεις τους.
ΛΟΝΔΙΝΟ
Το Λονδίνο είναι σε πόλεμο και δέχθηκε το πρώτο σήμα αεροπορικής επιδρομής.
Η Βρετανία ανησυχεί σήμερα πως η Γερμανία προετοιμάζεται να εισβάλει στην Αγγλία.
ΤΙ ΕΙΠΕ Ο ΧΙΤΛΕΡ
ΚΑΤΑΖΗΤΕΙΤΑΙ ΓΙΑ ΦΟΝΟ, ΑΠΑΓΩΓΗ, ΚΛΟΠΗ, ΕΜΠΡΗΣΜΟ
Σε αυτήν τη χώρα, μόλις ανακοινώθηκε
ότι διατάχθηκε να τηρηθεί συσκότιση από το ηλιοβασίλεμα απόψε.
ΠΙΝΑΚΟΘΗΚΗ ΤΕΪΤ
ΖΩΟΛΟΓΙΚΟΣ ΚΗΠΟΣ ΛΟΝΔΙΝΟΥ
Τετρακόσιες χιλιάδες παιδιά έχουν ήδη φύγει από το Λονδίνο
και θα ακολουθήσουν κι άλλα αύριο.
ΠΡΟΣ ΤΡΕΝΑ ΕΚΚΕΝΩΣΗΣ
Αντιμετωπίζουμε δύσκολες μέρες,
όπου γονείς αποχωρίζονται τα παιδιά τους.
Αλλά το ζήτημα της ασφάλειας είναι υψίστης σημασίας.
ΕΡΙΚ ΜΠΡΑΝΤΙ
Ήμουν αγόρι και, εκείνον τον καιρό, τα αγόρια δεν έπρεπε να κλαίνε.
Μας είπαν να μην τρέξουμε στους γονείς μας για να τους αποχαιρετήσουμε
και να τους αγκαλιάσουμε μία τελευταία φορά.
Θαύμαζα τη μεγάλη μου αδερφή, την Κίτι.
Ένιωθα πιο ασφαλής,
επειδή είχε υποσχεθεί να με προσέχει.
Η μητέρα μου είχε ένα προαίσθημα.
Ήταν σίγουρη ότι αν η Κίτι κι εγώ μέναμε στο Λονδίνο,
κάτι τρομερό θα μας συνέβαινε.
Υποτίθεται ότι θα πηγαίναμε διακοπές. Έτσι μας το παρουσίασαν.
Αυτό σήμανε το τέλος ενός κεφαλαίου της ζωής μου.
Μιας φυσιολογικής παιδικής ηλικίας.
Δεν ξέραμε τότε ποια θα ήταν η πραγματικότητα.
Μας είπαν μονάχα ότι θα γινόταν μάχη.
ΒΑΣΙΛΙΚΗ ΠΟΛΕΜΙΚΗ ΑΕΡΟΠΟΡΙΑ ΚΕΝΤΡΟ ΕΛΕΓΧΟΥ
Αλλά δεν ξέραμε τι θα αντιμετωπίζαμε.
ΦΩΝΗ ΤΗΣ IΝΤΙΘ ΧΙΠ
Είχα υπηρεσία.
ΙΝΤΙΘ ΧΙΠ, ΧΑΡΤΟΓΡΑΦΟΣ, 21 ΕΤΩΝ
Ήρθε μία προειδοποίηση, υπήρξε πολύς σαματάς.
Και είδαμε τετρακόσιους με χίλιους Γερμανούς να πλησιάζουν.
Εχθρικά αεροσκάφη στα νοτιοανατολικά.
Στο Σούγκαρ ένα-πέντε, στα μηδέν πόδια.
Και τα βλέπαμε και σκεφτόμασταν
"Θεέ μου, στοχεύουν το Λονδίνο".
ΑΠΟΒΑΘΡΕΣ, ΑΝΑΤΟΛΙΚΟ ΛΟΝΔΙΝΟ
Ήταν ένας πολύ ζεστός Σεπτέμβρης.
ΤΟΜ ΜΠΕΤΣ ΚΑΤΟΙΚΟΣ ΑΝΑΤΟΛΙΚΟΥ ΛΟΝΔΙΝΟΥ, 12 ΕΤΩΝ
Κοίταξα τον ουρανό.
Είδα κάτι αφράτα συννεφάκια,
σαν μικροσκοπικά μπαλάκια στον ουρανό.
"Τι να είναι αυτό;" σκέφτηκα.
Δεν φοβόμασταν πολύ ως τότε,
γιατί δεν ξέραμε ακόμα τι συνέβαινε.
Είδα όλες τις βόμβες να πέφτουν από τον ουρανό.
Ήταν εκπληκτικό.
Πήγαμε στον διάδρομο κάτω από τα διαμερίσματα,
γιατί ξαφνικά, φυσικά, συνειδητοποίησα πόσο σοβαρό ήταν.
ΜΠΛΙΤΣ, ΗΜΕΡΑ 1 7 ΣΕΠΤΕΜΒΡΙΟΥ 1940
Διαταγή παρουσίας στα σημεία ελέγχου.
Εκατό αντλίες από το Ε στον σταθμό 60, σε αναμονή.
Καλησπέρα, εδώ Λονδίνο.
Αυτήν τη στιγμή, φωτιές μαίνονται ακόμα
κατά μήκος του ποταμού, στις βιομηχανικές περιοχές ανατολικά.
Όλο το βράδυ, πυροσβεστικά οχήματα από τα δυτικά της πόλης τρέχουν ανατολικά.
Είδα για πρώτη φορά πώς ήταν στ' αλήθεια η φωτιά.
Ο μεγαλύτερος πυροσβέστης με βοήθησε κάπως,
λέγοντας "Μην ανησυχείς, μικρέ. Στάσου δίπλα μου".
Θέλουμε τρία μήκη.
"Απλώς κράτα τη μάνικα κι ό,τι κι αν κάνεις, μην την αφήσεις,
γιατί αν σε χτυπήσει, μπορεί να σε σκοτώσει".
Απομακρυνθείτε από κάτω!
Ο μεγαλύτερος πυροσβέστης είπε "Είσαι καλά, μικρέ;"
Νιώθεις φοβισμένος. Και είσαι.
Στέκομαι πάνω σε ένα πολύ ψηλό κτίριο
από όπου βλέπω όλο το Λονδίνο να απλώνεται γύρω μου
κι αν δεν ήταν τόσο φρικτό, θα ήταν από τα πιο όμορφα πράγματα που είδα ποτέ.
Όλος ο ορίζοντας προς τα νότια
φωτίζεται με μια κοκκινωπή λάμψη.
Μοιάζει με την Ημέρα της Κρίσης,
όπως την απεικονίζουν κάποια παλιά βιβλία.
Η Ημέρα της Κρίσης.
ΤΣΕΛΣΙ, ΔΥΤΙΚΟ ΛΟΝΔΙΝΟ
ΤΖΟΑΝ ΓΟΥΙΝΤΑΜ, ΦΟΙΤΗΤΡΙΑ
Οι ρυθμοί αυξάνονται.
Απόψε ξεκίνησε το Μπλιτς.
Ο ουρανός στις αποβάθρες ήταν κόκκινος σαν τεράστιο ηλιοβασίλεμα.
Αυτή ήταν ζωή!
Δεν ήξερες αν θα πεθάνεις ή αν θα αποπλανηθείς ανά πάσα στιγμή.
Γνώρισα έναν πολύ ωραίο άντρα, τον Ρούπερτ.
Προσπαθούσε να με πείσει να χάσω την παρθενιά μου.
Και μ' αρέσει ο άντρας να είναι κάπως αλήτης.
Μ' αρέσει να νομίζει ότι είναι θεός.
ΡΟΥΠΕΡΤ, ΓΕΙΤΟΝΑΣ ΤΗΣ ΤΖΟΑΝ
Ο Ρούπερτ νιώθει άνετα με το σύμπαν και νομίζει ότι του ανήκει.
Νιώθω πως κάθε στιγμή ίσως είναι η τελευταία μου.
Και το αντίθετο του θανάτου είναι η ζωή,
άρα ίσως να παρασυρθώ από τον Ρούπερτ αύριο.
Όταν βγήκαμε, ακούγαμε τις φωτιές να μαίνονται.
ΤΟΜ ΜΠΕΤΣ ΚΑΤΟΙΚΟΣ ΑΝΑΤΟΛΙΚΟΥ ΛΟΝΔΙΝΟΥ, 12 ΕΤΩΝ
Τις ακούγαμε από μακριά, από τις αποβάθρες.
Ο μπαμπάς μού είπε, πριν πάει στην Αεροπορία,
"Φρόντισε τη μαμά σου".
Και είπα "Υπάρχει ένα επίσημο καταφύγιο, μαμά. Να πάμε εκεί".
Πίστευα ότι ήταν ένα ασφαλές καταφύγιο.
Δεν θα είχαμε πρόβλημα εκεί κάτω.
Έκανε ζέστη.
Όλο και πιο πολλή.
Φώναζα τη μητέρα μου. "Είσαι εδώ; Πού είσαι;"
Κανείς δεν απαντούσε.
Συνειδητοποίησα ότι κάτι φρικτό είχε συμβεί.
Είχε πέσει βόμβα.
ΜΠΛΙΤΣ, ΗΜΕΡΑ 2 8 ΣΕΠΤΕΜΒΡΙΟΥ 1940
Τη χειρότερη αναστάτωση και ταλαιπωρία
υπέστησαν οι εργατικές συνοικίες στα ανατολικά,
όπου ολόκληροι δρόμοι έχουν ισοπεδωθεί από τις βόμβες.
Αναφορές εκτιμούν τις απώλειες της επιδρομής του Σαββάτου στο Λονδίνο
στους 400 νεκρούς και 1.400 τραυματίες.
Ήμουν στο σπίτι της αδερφής μου που έβλεπε στο Μπρικ Λέιν...
ΜΠΕΡΝΑΡΝΤ ΚΟΠΣ
...και ο Τσόρτσιλ ήρθε σ' αυτόν τον δρόμο.
Ακούσαμε ξαφνικά φωνές, επευφημίες και γιουχαΐσματα.
Κι έπειτα τον είδαμε, μία τέτοια προσωπικότητα.
Υπήρχε στ' αλήθεια.
Το όνομα του Τσόρτσιλ ήταν ανάθεμα στο σπίτι μας,
μέχρι που ξέσπασε ο πόλεμος.
Και το όνομά του έγινε κάτι αγγελικό.
Αυτοί οι άκαρδοι, αναίτιοι, αλόγιστοι βομβαρδισμοί του Λονδίνου
αποτελούν, βεβαίως, μέρος του σχεδίου εισβολής του Χίτλερ.
Αλλά δεν γνωρίζει καλά το πνεύμα του βρετανικού έθνους,
ούτε από τι είναι φτιαγμένοι οι Λονδρέζοι,
που θέτουν την ελευθερία πολύ πιο πάνω από τις ζωές τους.
Τώρα είναι η στιγμή να μείνουμε ενωμένοι και δυνατοί.
Οι πολίτες του Λονδίνου αντιμετωπίζουν μια μεγάλη δοκιμασία,
της οποίας το τέλος ή τη σοβαρότητα
δεν μπορούμε να προβλέψουμε ακόμα.
Με πήγαν στο νοσοκομείο.
Με βρήκε ο πατέρας μου.
ΤΟΜ ΜΠΕΤΣ ΚΑΤΟΙΚΟΣ ΑΝΑΤΟΛΙΚΟΥ ΛΟΝΔΙΝΟΥ, 12 ΕΤΩΝ
Τον ρώτησα "Πού είναι η μαμά, μπαμπά; Πώς είναι;"
Και απλώς είπε
"Πέθανε".
Σαν μαχαιριά ήταν. Ένα πραγματικό συναίσθημα πόνου, αγωνίας.
Εγώ πήγα τη μαμά στο αναθεματισμένο καταφύγιο
και τη σκότωσαν.
Δεν το ξεπέρασα ποτέ. Ποτέ μου.
Η Αυτής Υψηλότης Πριγκίπισσα Ελισάβετ.
Χιλιάδες σ' αυτήν τη χώρα αναγκαστήκατε να αφήσετε τα σπίτια σας
και να αποχωριστείτε τους πατεράδες και τις μητέρες σας.
Σε όλους εσάς που ζείτε σε νέο περιβάλλον, στέλνουμε μήνυμα ειλικρινούς συμπόνιας.
Και συγχρόνως
θα θέλαμε να ευχαριστήσουμε τους καλούς ανθρώπους
που σας υποδέχτηκαν στα σπίτια τους στην επαρχία.
Μπορείτε να προχωρήσετε στην πλατφόρμα;
Γρήγορα, παρακαλώ.
Κάποιος είπε ότι φτάσαμε στην Ουαλία.
ΕΡΙΚ ΜΠΡΑΝΤΙ, ΠΡΟΣΦΥΓΑΣ
Ο κόσμος μιλούσε περίεργα.
Και η τάξη μου πήγε προς μία κατεύθυνση.
Η αδερφή μου πήγε προς άλλη κατεύθυνση.
Οι κυρίες του δημοτικού συμβουλίου φρόντισαν να επιλέξουν οι ανάδοχοι γονείς
ποια παιδιά θέλουν.
Τελικά, ξέμεινα μόνο εγώ.
Και δεν υπήρχαν ανάδοχοι γονείς.
Τότε ανησύχησα.
Ξαφνικά ακούστηκαν βήματα.
Μια κυρία μπήκε στο δωμάτιο και είπε "Έμεινε κανένα προσφυγόπουλο;"
Είπε "Δεν μου αρέσει πολύ η φάτσα του.
Κι εγώ ήθελα κορίτσι".
Προσπάθησα να χαμογελάσω όμορφα.
Κι εκείνη είπε "Καλά, θα τον πάρω".
Κι έφυγα με την παράξενη γυναίκα.
Κανένα ίχνος της Κίτι.
Υπήρχε μεγάλη δυσαρέσκεια για τους πρόσφυγες από το Λονδίνο
από πολλούς κατοίκους αυτής της πόλης,
γιατί είχε προηγηθεί η απεργία των ανθρακωρύχων.
Μισούσαν βαθιά τη λονδρέζικη κυβέρνηση.
Κι επίσης μισούσαν τον Ουίνστον Τσόρτσιλ.
Θυμάμαι ήταν τρία παιδιά εκεί
και μας πείραζαν και τσακωνόμασταν μαζί τους.
Και η θετή μητέρα μου είπε
"Εσείς ήρθατε εδώ από το Λονδίνο για να ξεφύγετε από έναν πόλεμο
και ξεκινάτε καινούριο εδώ κάτω".
Θέλαμε να αναγκάσουμε τους Λονδρέζους να μπουν σε καταφύγια.
Πετούσαμε μόνο στο Λονδίνο και πάλι στο Λονδίνο.
ΟΥΛΡΙΧ ΣΤΑΪΝΧΙΛΠΕΡ ΠΙΛΟΤΟΣ ΛΟΥΦΤΒΑΦΕ
Κάθε 20 λεπτά, σε κύματα.
Πιστεύαμε ότι αυτό θα γονάτιζε την Αγγλία.
Εδώ πλατεία Τραφάλγκαρ.
Ο θόρυβος που ακούτε τώρα είναι η σειρήνα αεροπορικής επιδρομής.
ΜΠΛΙΤΣ, ΗΜΕΡΑ 6 13 ΣΕΠΤΕΜΒΡΙΟΥ 1940
Στο παλάτι του Μπάκιγχαμ,
ο βασιλιάς κι η βασίλισσα βλέπουν πόσο παρά τρίχα γλύτωσαν.
Αφού βομβαρδίστηκε το σπίτι τους,
οι Μεγαλειότητές τους μιλούν με κατανόηση και συμπόνια
σε όλους τους υπηκόους που έπεσαν θύματα της ναζιστικής θηριωδίας.
Όταν κατέβηκαν ο βασιλιάς κι η βασίλισσα,
ο κόσμος ζητωκραύγαζε, αλλά κάποιοι έλεγαν
"Γυρίστε πίσω στο Μπάκιγχαμ.
Μιλάτε μετά από μία μόνο βόμβα;
Εμείς φάγαμε χιλιάδες".
Δεν υπήρχαν αρκετά ασφαλή καταφύγια στο Ανατολικό Λονδίνο.
Το μετρό φαινόταν ιδανικό μέρος.
Αλλά η κυβέρνηση είχε αποφασίσει ότι δεν θα το άνοιγε.
Αποφασίσαμε να τα δώσουμε όλα στην εκστρατεία για να γίνει καταφύγιο.
ΦΙΛ ΠΙΡΑΤΙΝ, ΚΟΜΜΟΥΝΙΣΤΗΣ ΗΓΕΤΗΣ
Το ξενοδοχείο Σαβόι ήταν ο στόχος μας.
Αποφασίσαμε να δράσουμε τολμηρά
και να καταλάβουμε το καταφύγιο του ξενοδοχείου Σαβόι.
Συνολικά, συμμετείχαν 78 άτομα.
ΑΝΤΙΑΕΡΟΠΟΡΙΚΟ ΚΑΤΑΦΥΓΙΟ ΣΑΒΟΪ
Κάναμε κατάληψη σε μέρος όπου δεν έπρεπε να βρισκόμαστε.
Και μετά ήρθε η αστυνομία.
Ένας επιθεωρητής είπε "Τι σκοπεύετε να κάνετε εδώ;"
Είπα "Δεν θέλουμε αυτό το μέρος, αλλά να ανοίξουν το μετρό".
ΕΡΓΑΤΕΣ ΕΙΣΒΑΛΛΟΥΝ ΣΤΟ ΣΑΒΟΪ
ΘΟΡΥΒΩΔΗΣ ΟΜΑΔΑ ΑΠΑΙΤΕΙ ΠΡΟΝΟΜΙΑ ΣΕ ΠΟΛΥΤΕΛΕΣ ΞΕΝΟΔΟΧΕΙΟ
Η κυβέρνηση είχε ανακοινώσει
ότι δεν θα επέτρεπε να χρησιμοποιήσουμε το μετρό ως καταφύγιο.
Αλλά η πιο αξιοσημείωτη εξέλιξη αυτού του παράξενου πολέμου
ήταν πώς οι Λονδρέζοι πήραν τον έλεγχο κι έλυσαν το πρόβλημα των καταφυγίων.
Κυκλοφορούσαν φήμες. "Κατεβείτε στο μετρό. Όλα θα πάνε καλά".
ΜΠΕΡΝΑΡΝΤ ΚΟΠΣ ΚΑΤΟΙΚΟΣ ΑΝΑΤΟΛΙΚΟΥ ΛΟΝΔΙΝΟΥ, 13 ΕΤΩΝ
Βρήκαμε όλες τις εισόδους κλειστές και στρατιώτες εκεί.
Όλο και περισσότεροι συνωστίζονταν πίσω μας.
Έσπρωχναν τις πόρτες. "Αφήστε μας να μπούμε!"
Ξαφνικά ακούγεται μεγάλος σαματάς.
Κάποιος στην κυβέρνηση άλλαξε γνώμη.
Ο πατέρας μου είπε "Είναι μεγάλη νίκη για την εργατική τάξη!"
Έτσι ξεκίνησε η ζωή μας κάτω απ' τη γη.
Μια νέα, δραματική φάση στη Μάχη της Βρετανίας.
Μετά από βδομάδες αγωνίας, η γερμανική διοίκηση
εξαπέλυσε σφοδρές εναέριες επιθέσεις σε αποβάθρες.
Εκατοντάδες μαχητικά αεροσκάφη των Ναζί πετούν κάθε μέρα πάνω από τη Μάγχη.
Αυτό το νησί-φρούριο είναι το τελευταίο οχυρό της Δυτικής Ευρώπης
που εμποδίζει τη φιλοδοξία του Χίτλερ.
Η ΡΑΦ είναι η καλύτερη αεροπορία στον κόσμο,
αλλά η Γερμανία διατηρεί την αριθμητική της υπεροχή στον αέρα.
ΒΑΣΙΛΙΚΗ ΠΟΛΕΜΙΚΗ ΑΕΡΟΠΟΡΙΑ
Έπρεπε να κερδίσουμε τον πόλεμο
κι ήμασταν αποφασισμένοι να το κάνουμε, ό,τι κι αν γίνει.
Ξέραμε ότι πολεμούσαμε για την ύπαρξή μας
και δεν επρόκειτο να υποχωρήσουμε.
Πρέπει να ήμασταν γύρω στις εκατό, νομίζω.
Και οι άντρες μάς φερόντουσαν με σεβασμό.
Μας δέχτηκαν.
Νιώθαμε μια τρομερή χαρά
που ήμασταν μόνες και δρούσαμε ανεξάρτητα.
Την πρώτη φορά που είδα τον Ντένις, οδηγούσα τρακτέρ...
Και έριξε άμμο στη μηχανή μου και την έσβησε.
Τον έβαλα να την ξανανάψει. "Εσύ την έσβησες, εσύ να την ανάψεις".
ΠΛΑΝΑ ΤΗΣ ΙΝΤΙΘ ΧΙΠ
Και το έκανε.
Ο Ντένις ήταν αρκετά γεροδεμένος, πολύ ευθυτενής.
Ήταν αρκετά όμορφος.
Ποτέ δεν χαμογελούσε σωστά,
γιατί ντρεπόταν για δύο απ' τα δόντια του.
Χαμογελούσε με δικό του τρόπο.
Και απ' ό,τι φαίνεται, αποφάσισε ότι του αρέσω αρκετά.
Μετά μου είπε "Θα έρθεις στον χορό;"
Και είπα "Ναι".
Όταν τελείωσε η υπηρεσία μας, τρέξαμε όλοι εκεί κι αυτός με περίμενε.
Ήμασταν πολύ τυχεροί που γνωριστήκαμε.
Δεν θα είχαμε γνωριστεί αν δεν ήταν ο πόλεμος.
Ήταν αστείος.
Ήταν τρομερά ρομαντικός.
Γελούσαμε πολύ.
Νομίζω ότι το έκανε εντονότερο, καλύτερο, δυνατότερο.
Κάθε στιγμή που ήμασταν μαζί ήταν πολύτιμη,
αφού δεν ξέραμε για πόσο ακόμα θα ήταν...
δυνατό.
Η μάχη του Λονδίνου κοντεύει σχεδόν τον ένα μήνα
και το Λονδίνο ακόμα αντέχει.
ΜΠΛΙΤΣ, ΗΜΕΡΑ 24 1 ΟΚΤΩΒΡΙΟΥ 1940
Έχει περάσει πολλά, αλλά το πνεύμα της παραμένει ακλόνητο.
Το αντέχουμε.
Αν νομίζει ότι θα κερδίσει τον πόλεμο βομβαρδίζοντας γυναικόπαιδα,
είναι πολύ γελασμένος.
Στο Λονδίνο είμαστε ζωντανοί και ακμαίοι.
Αντίο. Να 'στε καλά.
Είχε ενισχυθεί πολύ το πάθος μου για τον απόντα Ρούπερτ.
Είχα μία βδομάδα να τον δω.
Όλο το πρωί τον σκεφτόμουν
κι αναρωτιόμουν πόσο ακόμα θα άντεχα να ζω χωρίς αυτόν.
Γυρνώντας σπίτι είδα 17 γερμανικά αεροπλάνα
με εκατοντάδες οβίδες να πέφτουν γύρω τους.
Άκουσα μια κραυγή...
ΡΟΥΠΕΡΤ, ΑΓΟΡΙ ΤΗΣ ΤΖΟΑΝ
Ήταν ο Ρούπερτ, που έτρεχε στον δρόμο,
αγνοώντας τα όπλα εντελώς.
Βρήκαμε ένα πολύ κομψό καφέ, με μια μπάντα με κόκκινα παλτά.
Τεράστιες κολόνες στραφτάλιζαν στο φως.
Ήμουν τόσο χαρούμενη, που ένιωθα σχεδόν μεθυσμένη.
Όλα φάνταζαν πιο έντονα και γρήγορα.
Είχαμε κουραστεί και γυρίσαμε πίσω μέσα από τα συντρίμμια της Σάφτσμπερι.
Κάναμε έρωτα πολύ σοβαρά
κι ήμουν γεμάτη γαλήνη και ευτυχία.
Από τα λίγα ικανοποιητικά πράγματα που απομένουν σ' αυτήν την άθλια ζωή.
Αν οι Γερμανοί νόμιζαν ότι θα σπάσουν το ηθικό των Λονδρέζων,
απέτυχαν παταγωδώς.
Οι Γερμανοί φαίνεται να άλλαξαν πολιτική για τις επιθέσεις τους στη Μεγάλη Βρετανία
ώστε να κάνουν μεγαλύτερη ζημιά.
Ο Γερμανός ηγέτης άφησε να εννοηθεί ότι ο πόλεμος θα κρατήσει πολύ.
Το ξέραμε όλοι ότι θα ήταν δύσκολη αποστολή.
Κάθε μέρα, κάποια από τα πληρώματα δεν γύριζαν πίσω.
ΓΚΕΡΧΑΡΝΤ ΚΡΕΜΣ ΠΙΛΟΤΟΣ ΛΟΥΦΤΒΑΦΕ, 20 ΕΤΩΝ
Το κλίμα ήταν βαρύ.
Πριν απογειωθούμε, σκεφτόμουν "Θα επιστρέψουμε ασφαλείς;"
"Θα είμαι καλά;"
"Θα ξαναδώ το σπίτι μου;"
ΚΟΒΕΝΤΡΙ
ΜΙΝΤΛΑΝΤΣ, ΑΓΓΛΙΑ
Το Κόβεντρι εμπνεύστηκε από την ιστορία για την παρέλαση Γκοντάιβα.
Σήμερα αποτελεί βιομηχανικό σημείο αναφοράς,
χάρη στην κόμισσα Γκοντάιβα,
που απαρνήθηκε τα πλούτη για να δώσει στην πόλη την ελευθερία της.
Μια αρχαία πόλη που παρήγαγε με τα εκατοντάδες εργοστάσιά της
τα πιο καινοτόμα μηχανήματα στον κόσμο.
Χρειάζονται κι άλλες γυναίκες στα εργοστάσια πυρομαχικών,
στις βοηθητικές υπηρεσίες,
ειδικά όσες είναι διατεθειμένες να φύγουν και να πάνε όπου τις στέλνουν.
Μας συνέπαιρνε η ιδέα να πάμε κάπου αλλού,
να κάνουμε κάτι διαφορετικό.
Κόβεντρι. Φτάσαμε στο Κόβεντρι.
Αν και ο μπαμπάς μου προσπάθησε να με μεταπείσει.
Ο μπαμπάς πάντα ήθελε να μας κρατά όλους μαζί
και η μόνη ευκαιρία να μεγαλώσω ήταν να φύγω.
Αλλά ήμουν αποφασισμένη.
Θα φύγω να δουλέψω για τον πόλεμο.
Μας πήγαν στο εργοστάσιο την επόμενη μέρα.
Όλοι ήταν με ποδήλατα.
Εκατοντάδες, χιλιάδες άνθρωποι πήγαιναν στη δουλειά.
Ακούστηκαν οι πρώτες σειρήνες.
Είπαν "Φέρατε γρουσουζιά. Δεν σας θέλουμε εδώ".
Πολυβολούσαν τους ποδηλάτες.
Και είπα "Τι έπαθαν αυτοί οι άνθρωποι;"
Είδα κόσμο να πέφτει.
Όλοι απλώς κάναμε το καθήκον μας.
Κανείς δεν ήθελε να κάνει κάτι εναντίον απλών ανθρώπων.
Αυτή η στρατηγική επίθεσης στο Κόβεντρι αποσκοπούσε να τρομοκρατήσει τη Βρετανία.
Και ήταν παντελώς ηλίθια.
Όταν άρχισε η επιδρομή, ξέραμε ότι θα ήταν άσχημα.
Κρυφτήκαμε κάτω από τις σκάλες.
ΦΡΙΝΤΑ ΑΝΤΕΡΣΟΝ ΕΡΓΑΤΡΙΑ ΕΡΓΟΣΤΑΣΙΟΥ
Όλοι έλεγαν ότι ήταν το καλύτερο μέρος, το πιο ασφαλές.
Ξαφνικά, όλα μαύρισαν και...
βλέπαμε φωτιές.
Είχα μακριά μαλλιά και είχαν αρχίσει να αρπάζουν.
Κι αυτό ήταν τρομακτικό.
Σκέφτηκα "Θα καώ ζωντανή".
ΜΠΛΙΤΣ, ΗΜΕΡΑ 69 15 ΝΟΕΜΒΡΙΟΥ 1940
Θέλω να σας θυμίσω πόσο σημαντικό είναι
να βράζετε το νερό πριν το χρησιμοποιήσετε στο Κόβεντρι.
Απ' όπου κι αν βρήκατε το νερό,
να φροντίσετε πρώτα να το βράσετε πριν χρησιμοποιηθεί.
ΚΑΘΕΔΡΙΚΟΣ ΚΟΒΕΝΤΡΙ
Γυρίσαμε στο Εδιμβούργο σαν πρόσφυγες.
Ήμουν ράκος, ψυχολογικά.
Και με τις πρώτες σειρήνες που άκουσα όταν γύρισα,
παραλίγο να πάθω υστερία.
Γερμανικά αεροσκάφη επιτέθηκαν στη Μεγάλη Βρετανία χθες βράδυ.
ΜΑΓΧΗ
Οι επιδρομές κράτησαν αρκετές ώρες,
διασκορπισμένες σε διάφορα σημεία της χώρας.
Πολλά μέρη βομβαρδίστηκαν.
ΠΛΙΜΟΥΘ
Πόλεις στη νότια ακτή...
ΠΛΙΜΟΥΘ
ΝΕΚΡΟΙ
ΣΑΟΥΘΑΜΠΤΟΝ
ΜΠΡΙΣΤΟΛ
...στη δυτική Αγγλία...
ΜΠΡΙΣΤΟΛ
...στα Μίντλαντς...
ΜΠΕΡΜΙΓΧΑΜ
...στα βορειοδυτικά.
ΜΑΝΤΣΕΣΤΕΡ
ΓΛΑΣΚΩΒΗ, ΣΚΩΤΙΑ
Όλες οι φωτιές έχουν τεθεί υπό έλεγχο.
ΓΛΑΣΚΩΒΗ
Οι χθεσινές εναέριες επιθέσεις, σύμφωνα με την Ανώτατη Διοίκηση,
επικεντρώθηκαν στο Λίβερπουλ, για να θέσουν το λιμάνι εκτός λειτουργίας.
ΛΙΒΕΡΠΟΥΛ
Εκατοντάδες γερμανικά βομβαρδιστικά συγκεντρώθηκαν στο Λίβερπουλ
και προκάλεσαν ζημιά πιο θεαματική απ' ό,τι στο Κόβεντρι.
Ο Τσόρτσιλ μάς έλεγε πόσο γενναίοι ήμασταν όλοι.
Δεν θα παραδινόμασταν ποτέ.
ΜΑΡΙ ΠΡΑΪΣ ΚΑΤΟΙΚΟΣ ΛΙΒΕΡΠΟΥΛ, 17 ΕΤΩΝ
Οι άνθρωποι στο Λίβερπουλ, μετά τον βομβαρδισμό,
θα είχαν παραδοθεί εν μία νυκτί.
Αλλά είναι εύκολο για αυτούς εκεί πάνω, σωστά;
Ξέρεις, έτσι όπως είναι καθισμένοι στα θωρακισμένα καταφύγιά τους.
Είχα τόσο μίσος που οι Γερμανοί μπορούσαν να μας το κάνουν αυτό
και εμείς δεν μπορούσαμε να κάνουμε τίποτα.
Απλώς καθόμασταν και περιμέναμε να μας σκοτώσουν.
Τι γνώμη έχετε για το θέμα των αντιποίνων;
Αν ήμουν άντρας, θα πήγαινα εκεί
και θα τους έκανα ό,τι μας έκαναν εδώ.
Μετά από όλα αυτά, τι λες να πάμε στο Βερολίνο
και να τους κάνουμε το ίδιο;
Ναι, συμφωνώ.
Και χειρότερα, μη σου πω, τέτοιος κακούργος που είναι.
Πιστεύετε ότι πρέπει να βομβαρδίσουμε το Βερολίνο
όπως έκαναν αυτοί στο Λονδίνο;
Σίγουρα, κύριε. Το δεκαπλάσιο.
Λυπάμαι για τα γυναικόπαιδά τους, αλλά τι γίνονται τα δικά μας;
ΜΠΛΙΤΣ, ΗΜΕΡΑ 100 16 ΔΕΚΕΜΒΡΙΟΥ 1940
Είμαι σίγουρος ότι θα καταφέρουμε να νικήσουμε
αυτήν την τρομερή επέλαση.
Ό,τι κι αν γίνει, θα παλέψουμε μέχρι τέλους.
Η δίδυμη πόλη Μάνχαϊμ-Λουντβιχσχάφεν, το δεύτερο μεγαλύτερο λιμάνι της Ευρώπης,
πρόκειται να δεχθεί επίθεση.
Στις αποβάθρες, τις βιομηχανικές εγκαταστάσεις,
και τα χημικά εργοστάσιά του.
ΒΑΣΙΛΙΚΗ ΠΟΛΕΜΙΚΗ ΑΕΡΟΠΟΡΙΑ ΚΕΝΤΡΟ ΕΛΕΓΧΟΥ ΜΑΧΗΤΙΚΩΝ ΑΕΡΟΣΚΑΦΩΝ
Όταν ζεις έτσι ανάμεσα σε τόσο θάνατο...
δεν νομίζω ότι σκέφτεσαι ποτέ ότι θα σου συμβεί.
Αλλά αρχίζεις να καταλαβαίνεις και αυτοί αρχίζουν να καταλαβαίνουν
πότε θα πετύχουν οι σφαίρες.
Και μοιάζουν να έχουν κάτι σαν αύρα.
Και σκέφτεσαι "Α, δεν θα ζήσεις από αυτό".
Και το ξέρουν κι αυτοί.
Ο Ντένις είπε "Όταν πάρω ξανά άδεια, μπορούμε να την περάσουμε μαζί;"
Και είπα "Ναι, αν αυτό θέλεις".
Το κανονίσαμε και πήγαμε στο Κέιμπριτζ.
Ήταν το υπέρτατο ειδύλλιο.
Ήταν...
εξωπραγματικό, κυριολεκτικά.
Δειπνήσαμε και μιλούσαμε ασταμάτητα, πολύ φυσιολογικό.
Και μετά είπε "Έχω κάτι να σου πω".
Πήγαμε στο δωμάτιό μου. Ποτέ δεν πας στο δωμάτιο με έναν άντρα.
Πήγε και πήρε ένα μπουκάλι σαμπάνια
και μου είπε
"Θα με παντρευτείς;"
Είπα "Φυσικά".
Και πήγαμε ο καθένας στο κρεβάτι του.
Αυτό έδειχνε μεγάλο σεβασμό.
Με εκτιμούσε τόσο,
που δεν ήθελε να με εκθέσει με κανέναν τρόπο.
Από την άλλη, εγώ μάλλον θα μπορούσα να είχα πειστεί.
Γιατί όταν ξέρεις ότι ο άλλος μπορεί να μη γυρίσει πίσω,
θα άφηνες την ευκαιρία να χαθεί;
Δεν θα την έχεις ξανά.
Είναι Χριστούγεννα, στη χρονιά του Μπλιτς.
ΜΠΛΙΤΣ, ΗΜΕΡΑ 109 25 ΔΕΚΕΜΒΡΙΟΥ 1940
Γκι και συρματόπλεγμα.
Όπλα και γιρλάντες.
Η γερμανική πρεσβεία στην Ουάσινγκτον λέει ότι η βρετανική κυβέρνηση ενημερώθηκε
ότι οι Γερμανοί δεν θα βομβαρδίσουν την Αγγλία αύριο,
υπό την προϋπόθεση ότι οι Βρετανοί θα απέχουν επίσης από τον βομβαρδισμό.
Από τώρα ως τα επόμενα Χριστούγεννα,
έχουμε δώδεκα μήνες αυξανόμενης προσπάθειας και θυσίας.
Λίγα τετράγωνα πιο πέρα, στα υπόγεια καταφύγια,
οικογένειες γιόρταζαν την παραμονή των Χριστουγέννων.
ΤΣΕΛΣΙ, ΔΥΤΙΚΟ ΛΟΝΔΙΝΟ
Είδα έναν μεγάλο φάκελο στο γραμματοκιβώτιο.
Τον άνοιξα και ξεπήδησε ο εφιάλτης.
ΗΜΕΡΟΛΟΓΙΟ ΤΖΟΑΝ ΓΟΥΙΝΤΑΜ, 18 ΕΤΩΝ
Ένταλμα στρατιωτικής θητείας. Βασιλικό Ναυτικό.
"Θεέ μου", σκέφτηκα, "θα κάνω Χριστούγεννα μόνη".
Μακάρι να ήμουν νεκρή. Θέλω τόσο πολύ τον Ρούπερτ.
Οι παμπ ήταν γεμάτες χαρωπούς μεθυσμένους που τραγουδούσαν.
Εγώ πέρασα μια θλιβερή νύχτα σε ένα κρύο δωμάτιο,
να κοιμάμαι με τα ρούχα σε ένα σκληρό κρεβάτι.
Κανονικά Χριστούγεννα σε φτωχοκομείο.
Η ακήρυχτη ανακωχή φαίνεται να συνεχίζεται
και πολλές ευρωπαϊκές χώρες το γιορτάζουν ως δεύτερα Χριστούγεννα.
Και οι δύο πλευρές κράτησαν τα αεροσκάφη τους στο έδαφος.
ΜΠΛΙΤΣ, ΗΜΕΡΑ 113 29 ΔΕΚΕΜΒΡΙΟΥ 1940
Φρουρώντας το Σίτι του Λονδίνου από ψηλά,
ο καθεδρικός του Αγίου Παύλου είναι στις καρδιές όλων.
Τρεις φορές στην ιστορία, ο ναός καταστράφηκε από πυρκαγιά.
Ο καθεδρικός ήταν τόπος λατρείας.
ΡΙΤΣΑΡΝΤ ΧΟΛΣΓΚΡΟΟΥΒ ΠΥΡΟΣΒΕΣΤΗΣ, 17 ΕΤΩΝ
Ήταν ένα μέρος εμπιστοσύνης.
Ο Θεός ήταν εκεί.
Αν ο Χίτλερ μάς τον στερούσε,
θα έσπαγε το ηθικό του λαού του Λονδίνου
και της υπόλοιπης χώρας.
Η Αγγλία είναι το τελευταίο νησί που απομένει στην Ευρώπη.
Θα έρθει η ώρα
που ένας από τους δύο μας θα λυγίσει...
και δεν θα είναι η Γερμανία!
Σφοδρή επιδρομή εμπρηστικού βομβαρδισμού στην περιοχή του Σίτι.
Υπό έλεγχο έχει τεθεί η αυλή του καθεδρικού του Αγίου Παύλου.
Κρατήστε το.
- Κρατήστε. - Απομακρυνθείτε από κάτω!
Μας κάλεσαν.
ΡΙΤΣΑΡΝΤ ΧΟΛΣΓΚΡΟΟΥΒ ΠΥΡΟΣΒΕΣΤΗΣ
Ο Τσόρτσιλ το είχε ξεκαθαρίσει στους αρχηγούς της πυροσβεστικής.
Σώστε τον καθεδρικό.
Ένιωθε ότι αν αυτός μπορούσε να σωθεί, θα είχαμε κάτι για να στηριχθούμε.
Δεν ήταν πυρκαγιά. Ήταν μία πύρινη λαίλαπα.
Εμπρηστικές βόμβες έπεφταν από τον αέρα.
Χιλιάδες έπεφταν στο Λονδίνο.
Η ζέστη ήταν τόσο τρομερή...
που αν έφτανε στον Άγιο Παύλο,
ο τρούλος θα είχε καταρρεύσει.
Η ναζιστική οργή έπληξε την πρωτεύουσα.
ΗΜΕΡΟΛΟΓΙΟ ΤΖΟΑΝ ΓΟΥΙΝΤΑΜ
Έβαλαν φωτιά σε όλο το Σίτι και σε έξι εκκλησίες.
Τα αεροπλάνα δεν είχαν σταματημό,
ο ήχος των μηχανών που βουτούσαν ήταν εκκωφαντικός.
Φωτοβολίδες έκαναν τη νύχτα μέρα στους δρόμους και τα αστέρια έσβηναν.
Εικόνες μίας επίγειας κόλασης.
Ο κόσμος θα δει εικόνες μίας επιδρομής που δεν στόχευε στρατιωτικά σημεία,
αλλά μόνο πράγματα που ο κόσμος αγαπά εδώ και αιώνες.
Τα διάσημα κτίρια της πόλης, το δημαρχείο.
Άρχισα να νιώθω ότι είμαι άντρας.
ΡΙΤΣΑΡΝΤ ΧΟΛΣΓΚΡΟΟΥΒ
Κάναμε μια δουλειά όπου ρισκάραμε τη ζωή μας
και τη ζωή των συντρόφων μας.
Σκεφτόμουν "Θεέ μου, όταν γυρίσω σπίτι, πού να το ακούσει η μαμά μου".
Αν μπορούσαμε να κρατήσουμε τη φωτιά υπό έλεγχο,
δεν πήγαινε προς τον καθεδρικό του Αγίου Παύλου.
Εδώ Λονδίνο.
Πολύ ήσυχα εδώ.
Κοντεύει μία το πρωί.
Το τείχος της φωτιάς, που περιέκλειε μεγάλο τμήμα
του επιχειρηματικού κέντρου του Λονδίνου, έχει σβήσει.
Έβλεπα τις φωτιές από μια ταράτσα.
Μπορούσα να φανταστώ πώς ήταν το Λονδίνο πριν από 300 χρόνια,
τη μέρα εκείνης της ιστορικής Πυρκαγιάς.
Είδα κάποιον να πετάει μια μισοσβησμένη βόμβα
από την ταράτσα, φορώντας γάντια.
Είναι θαύμα που οι βόμβες δεν χτύπησαν τον καθεδρικό.
Σκέφτηκα ότι σίγουρα υπάρχει κάποιος εκεί πάνω που είπε
"Δεν θα το αγγίξετε αυτό".
Τώρα έχει αποδειχθεί
ότι αυτή η μορφή εκβιασμού μέσω φόνου και τρομοκρατίας...
αντί να αποδυναμώσει το πνεύμα του βρετανικού έθνους,
το έχει ξεσηκώσει, κάνοντάς το μία έντονη και καθολική φλόγα
μεγαλύτερη από ποτέ!
Πώς θα βρούμε λόγια να επαινέσουμε τη ΡΑΦ;
Κάθε μέρα πετάνε στη μάχη αψηφώντας τις πιθανότητες.
Κάθε μέρα επιστρέφουν νικητές.
Η Βρετανία ετοιμάζεται να αποκρούσει την απειλούμενη από καιρό εισβολή.
Ήρθαν εδώ 80 ναζιστικά αεροπλάνα. Τα 25 από αυτά δεν γύρισαν πίσω.
Ίσως αυτό να αλλάξει την πορεία του πολέμου.
Η ποιότητα υπερτερεί της ποσότητας.
ΒΑΣΙΛΙΚΗ ΠΟΛΕΜΙΚΗ ΑΕΡΟΠΟΡΙΑ ΚΕΝΤΡΟ ΕΛΕΓΧΟΥ ΜΑΧΗΤΙΚΩΝ ΑΕΡΟΣΚΑΦΩΝ
Δεν πιστεύαμε ότι θα χάναμε
και όλοι ένιωθαν έτσι.
Στον σταθμό, τουλάχιστον.
Ήταν αρκετά αφελές.
Ο Ντένις κι εγώ κανονίζαμε τον γάμο μας,
γιατί θέλαμε να γίνει σύντομα.
ΙΝΤΙΘ ΧΙΠ ΧΑΡΤΟΓΡΑΦΟΣ, 21 ΕΤΩΝ
Αυτός ήθελε να γίνει σύντομα.
Οι αξιωματικοί έλεγαν
ότι δεν ήθελαν οι πιλότοι τους να αρραβωνιάζονται,
γιατί άρχιζαν να προσέχουν.
Και δεν μπορείς να προσέχεις όταν πετάς μαχητικό αεροσκάφος.
Πρέπει να πας με τέρμα το γκάζι
και να μην ανησυχείς για τη γυναίκα που άφησες πίσω.
Έγινε μεγάλη επίθεση το πρωί. Είχα υπηρεσία τότε.
Δεν θυμάμαι πόσοι Γερμανοί ήταν, αλλά ήταν κάμποσοι.
Διατηρήστε επικοινωνία.
Εχθρικά αεροσκάφη στα νοτιοανατολικά. Στο Σούγκαρ ένα-πέντε, στα μηδέν πόδια.
Περιοχή 243. Χέιστινγκς, Άσφορντ, Ντόβερ.
Ναι.
Μας πυροβολούν τώρα.
Παρά τρίχα.
- Νομίζω ότι μας χτύπησαν, προσωπικά. - Ναι.
Ελέγξτε την ταχύτητα του μαχητικού 182.
Ελέγξτε την ταχύτητα του 182.
Σήμα κινδύνου από το 207.
Κάποιος είπε "Ένα αεροπλάνο πέφτει
και δεν άνοιξε αλεξίπτωτο".
Αναμείνατε.
Το εχθρικό 8170 αφαιρέθηκε.
Αλλαγή σε εχθρικό 8171. Αναμείνατε...
Ήξερα ποιος ήταν.
Το ήξερα.
Μη με ρωτάτε πώς, αλλά το ήξερα.
Η σμηνίας μας είπε "Ίντιθ..."
Συγγνώμη.
Τέλος πάντων, είπε
"Ο Ντένις αγνοείται".
Είπα "Ναι, το ξέρω".
Και πώς... Έλα, σταμάτα.
ΝΤΕΝΙΣ ΓΟΥΙΣΛΕΡ
20 ΕΤΩΝ
Έπεσε στη θάλασσα.
Δεν βρέθηκε τίποτα.
Αλλά αυτό θα ήθελε.
Πάντα έλεγε ότι αν τον πετύχαιναν και τον σκότωναν,
δεν ήθελε μια στρατιωτική κηδεία.
Μακάρι να ήμασταν παντρεμένοι. Αλήθεια.
Δεν θα με ένοιαζε αν ήταν για 24 ώρες ή δύο μέρες ή πέντε μήνες.
Το μετανιώνω πολύ.
ΜΠΛΙΤΣ, ΗΜΕΡΑ 245 10 ΜΑΪΟΥ 1941
Αυτό είναι μόνο μέρος των πάνω από 60.000 θεατών
που περιμένουν τον τελικό μεταξύ Πρέστον και Άρσεναλ.
Οι ομάδες βγήκαν μαζί, η Πρέστον φοράει σκούρα σορτσάκια.
ΤΕΛΙΚΟΣ ΚΥΠΕΛΛΟΥ 1941 ΣΤΑΔΙΟ ΓΟΥΕΜΠΛΕΪ, ΛΟΝΔΙΝΟ
Πολλοί κατακρίνουν τον τελικό του κυπέλλου σε καιρό πολέμου.
Τουλάχιστον έδωσε μια ευκαιρία σε στρατιώτες κι εργάτες
να ξεσκάσουν και να δουν κάτι διαφορετικό.
Η Πρέστον στην επίθεση.
Και σκοράρει.
Αλλά ο αγώνας ήταν γραφτό να λήξει σε ισοπαλία.
Δύσκολο να πει κανείς αν αντέχουμε τέτοιες εκδηλώσεις σήμερα.
Ένα μεγάλο κίτρινο φεγγάρι φωτίζει απόψε τη Βρετανία.
Ηχούν οι σειρήνες.
Ο τερατώδης βρυχηθμός των μηχανών αντηχεί.
Φαίνεται πως πρόκειται για μεγάλη επιδρομή στο Λονδίνο.
Πάμε στη βρετανική πρωτεύουσα να ακούσουμε τον Έντουαρντ Ρ. Μάροου.
Πού και πού ακούγεται κάποιο άτακτο τραγούδι
ή μια παραπονεμένη φωνή που φωνάζει για ταξί.
Επισκέφτηκα μερικά καταφύγια. Ήταν περίπου μισογεμάτα.
Στην επιφάνεια, υπάρχουν σημάδια ευθυμίας και θάρρους στο Λονδίνο.
Αποφάσισα ότι ήρθε η ώρα να συμμετάσχω. Μπήκα ως χαρτογράφος.
Πριν φύγουμε, είχαμε ένα τριήμερο άδεια.
Ο Ρούπερτ έγραψε ότι μπορούσε να έρθει,
αν και ίσως τον φωνάξουν πίσω ανά πάσα στιγμή.
Θα μπορούσα να γνωρίσω κάποιον άλλο, ίσως έναν πιλότο.
Μα σίγουρα δεν θα μου αρέσει όσο ο Ρούπερτ.
Το πάρτι γινόταν σε ένα τεράστιο στούντιο.
Ακούγαμε δυνατούς γδούπους από μακριά, αλλά κανείς δεν έδινε σημασία.
Ξαφνικά, ακούστηκε ένα τρομερό σφύριγμα.
Έξω γινόταν χαμός. Παραήμασταν μεθυσμένοι για να μας νοιάξει.
Ήταν παράξενη νύχτα. Ο κόσμος δεν φοβόταν.
Ένας εφημεριδοπώλης είχε το περίπτερό του έξω...
ΜΠΑΛΑΡΝΤ ΜΠΕΡΚΛΕΪ ΕΘΕΛΟΝΤΗΣ ΑΣΤΥΦΥΛΑΚΑΣ
Και οι βόμβες έπεφταν.
Τα αποτελέσματα του κυπέλλου!
Μία πόρνη ερχόταν από το Πικαντίλι.
Τραγουδούσε και κρατούσε μια ομπρέλα.
Τραγουδάω στη βροχή
Δεν υπάρχει εκτίμηση για τον αριθμό των νεκρών,
αλλά η κυβέρνηση εξέδωσε ανακοίνωση
που λέει ότι οι απώλειες είναι πολυάριθμες.
Τα νέα ξαφνικά ήρθαν από την Ευρώπη ότι η Γερμανία κήρυξε πόλεμο στη Ρωσία.
Σημαίνει ότι ο Χίτλερ έχει χάσει κάθε ελπίδα
γρήγορης κατάκτησης της Βρετανίας.
Δεν υπήρξε γερμανική δραστηριότητα χθες βράδυ. Ούτε και σήμερα.
Έχουμε καιρό να ακούσαμε σειρήνες.
Οι κινηματογράφοι της Λέστερ άνοιξαν.
Αλλά τηρούνται προφυλάξεις για την ασφάλεια του Λονδίνου.
Αν και σημαδεμένο,
το Λονδίνο έχει ακόμα χαμογελαστό πρόσωπο.
Οι βομβαρδισμοί είχαν μειωθεί.
ΦΩΝΗ ΤΟΥ ΕΡΙΚ ΜΠΡΑΝΤΙ
Η μητέρα μου αποφάσισε ότι ήθελε να γυρίσουμε σπίτι αμέσως.
Η οικογένεια ήταν πάλι πλήρης.
Το επόμενο πρωί, ήθελα να ψάξω για θραύσματα.
Χάρηκα πολύ που γύρισα σπίτι.
Η Κίτι κι εγώ πήγαμε σχολείο.
Εγώ πήγα στο τμήμα των μικρών παιδιών...
κι εκείνη στων μεγαλύτερων.
Και, για μας, ήταν μία συνηθισμένη μέρα στο σχολείο.
Πήγαμε στην τραπεζαρία
και τρώγαμε τα σάντουίτς μας εκεί.
Το επόμενο πράγμα που θυμάμαι
είναι εκρήξεις κινητήρων αεροπλάνων από πάνω μας.
Η δασκάλα μάς φώναξε να μπούμε κάτω από το τραπέζι.
Θυμάμαι την Κίτι να μπαίνει και να τρέχει προς το μέρος μου.
Και μετά έπεσε η βόμβα.
ΠΛΑΝΑ ΑΠΟ ΤΟ ΣΧΟΛΕΙΟ ΤΟΥ ΕΡΙΚ
Το προαίσθημα της μητέρας βγήκε αληθινό.
Είχε συμβεί κάτι τρομερό στην Κίτι κι εμένα.
Τα νέα αφορούν την επιδρομή από ένα μοναχικό γερμανικό αεροπλάνο.
Ήταν μια υπόθεση ξαφνικού θανάτου.
Κανείς δεν είχε την ευκαιρία να κρυφτεί.
Σκοτώθηκαν 38 παιδιά.
Και έξι δάσκαλοι.
ΟΙ ΕΡΩΤΗΣΕΙΣ ΣΧΕΤΙΚΑ ΜΕ ΤΑ ΘΥΜΑΤΑ ΝΑ ΓΙΝΟΝΤΑΙ ΣΤΟ ΔΗΜΑΡΧΕΙΟ
Με ξέθαψαν.
Τραυματίστηκα πολύ σοβαρά.
Η μητέρα μου ερχόταν στο νοσοκομείο να με δει
και εγώ όλο ρωτούσα για την Κίτι.
Η Κίτι είχε μπει στην τραπεζαρία και έτρεχε προς το μέρος μου.
Η Κίτι με προστάτευσε.
Και πέθανε.
Αν δεν ήταν αυτή, θα ήμουν νεκρός.
Δεν αμφιβάλλω γι' αυτό,
γιατί ό,τι τη σκότωσε θα σκότωνε κι εμένα.
Οπότε δεν θα το ξεχάσω ποτέ.
Από πολλές απόψεις, ήμουν τυχερός,
γιατί κατάφερνα να κάνω τόσα πράγματα.
Γνώρισα ένα υπέροχο κορίτσι. Την παντρεύτηκα. Έχω τρία σπουδαία παιδιά.
Όταν τελείωσε ο πόλεμος, ήταν άλλος κόσμος.
ΜΠΕΡΝΑΡΝΤ ΚΟΠΣ
Βασικά, έπρεπε να έρθουμε κοντά. Έπρεπε να είμαστε ενωμένοι.
Το ταξικό σύστημα κατέρρευσε.
Πιστεύαμε ότι αξίζαμε κάτι άλλο.
Η ζωή βελτιώθηκε.
Η ΤΖΟΑΝ ΓΟΥΙΝΤΑΜ ΕΝΤΑΧΘΗΚΕ ΣΤΗ ΓΥΝΑΙΚΕΙΑ ΑΕΡΟΠΟΡΙΑ
ΚΑΙ ΧΩΡΙΣΕ ΜΕ ΤΟΝ ΡΟΥΠΕΡΤ
40 ΧΡΟΝΙΑ ΜΕΤΑ, ΔΗΜΟΣΙΕΥΣΕ ΤΑ ΗΜΕΡΟΛΟΓΙΑ ΤΗΣ ΚΑΙ ΕΓΙΝΕ ΣΥΓΓΡΑΦΕΑΣ
Μερικές φορές νιώθω τη βαρύτητα όσων συμβαίνουν στον κόσμο,
αλλά ακόμα και τότε, δεν μπορώ να την εκφράσω με λέξεις.
Ο μισός κόσμος θέλει να καταστρέψει τον υπόλοιπο.
Τίποτα δεν θα είναι το ίδιο ξανά.
Αλλά δεν νιώθω διαφορετικά από όταν είχαμε ειρήνη,
είμαι μόνο λίγο πιο χαρούμενη.
Η ΙΝΤΙΘ ΧΙΠ ΥΠΗΡΕΤΗΣΕ ΩΣ ΑΞΙΩΜΑΤΙΚΟΣ ΠΛΗΡΟΦΟΡΙΩΝ
ΚΑΘ' ΟΛΗ ΤΗ ΔΙΑΡΚΕΙΑ ΤΟΥ ΠΟΛΕΜΟΥ
ΠΑΝΤΡΕΥΤΗΚΕ ΚΑΙ ΑΠΟΚΤΗΣΕ ΔΥΟ ΚΟΡΕΣ
Δεν νομίζω ότι έχω ξαναδεί τόση αποφασιστικότητα.
Βλέπεις, τότε προστατεύαμε τα προς το ζην μας, τη χώρα μας,
τους δικούς μας, όλους.
Και οι πολίτες το ίδιο. Θα πολεμούσαν μέχρι τέλους.
Η τελική εξόντωση μιας απειλητικής κυριαρχίας
θα ανοίξει τον δρόμο για μια ευρύτερη αλληλεγγύη
απ' όσο θα σχεδιάζαμε ποτέ,
αν δεν είχαμε περάσει μαζί μέσα από τη φωτιά.
Υποτιτλισμός: Δήμητρα Κετετζούδη
ΟΙ ΜΑΡΤΥΡΙΕΣ ΠΡΟΕΡΧΟΝΤΑΙ ΑΠΟ ΕΠΙΖΩΝΤΕΣ ΤΟΥ ΜΠΛΙΤΣ
ΣΤΟ ΔΙΑΣΤΗΜΑ 1939-1943
ΚΑΠΟΙΕΣ ΜΑΡΤΥΡΙΕΣ ΑΠΑΓΓΕΛΛΟΝΤΑΙ ΑΠΟ ΗΘΟΠΟΙΟΥΣ
ΕΠΕΞΕΡΓΑΣΜΕΝΕΣ ΓΙΑ ΛΟΓΟΥΣ ΣΑΦΗΝΕΙΑΣ
Η ΤΑΙΝΙΑ ΦΤΙΑΧΤΗΚΕ ΣΥΝΔΥΑΖΟΝΤΑΣ ΔΙΑΦΟΡΑ ΠΛΑΝΑ
ΑΠΟ ΑΛΗΘΙΝΑ ΝΤΟΚΟΥΜΕΝΤΑ ΕΩΣ ΚΥΒΕΡΝΗΤΙΚΕΣ ΑΝΑΠΑΡΑΣΤΑΣΕΙΣ